
న్యూఢిల్లీ : ముస్లిం మహిళల వివాహ హక్కుల పరిరక్షణ ముసాయిదా చట్టాన్ని కేంద్ర ప్రభుత్వం సిద్ధం చేసింది. దీనిపై అభిప్రాయాలను తెలియజేయాలని కోరుతూ రాష్ట్ర ప్రభుత్వాలకు పంపించింది. తలాక్ అని వెంట వెంటనే మూడుసార్లు చెప్పి, భార్యకు విడాకులిచ్చే వ్యక్తికి గరిష్ఠంగా మూడేళ్ళ జైలు శిక్ష విధించేందుకు ఈ ముసాయిదా చట్టంలో ప్రతిపాదించింది. ఈ నెల 15 నుంచి ప్రారంభమవుతున్న పార్లమెంటు శీతాకాల సమావేశాలలో ఈ బిల్లును ప్రవేశపెట్టబోతున్నట్లు ప్రభుత్వ వర్గాలు తెలిపాయి.ఈ బిల్లుకు పార్లమెంటు ఆమోదం లభిస్తే జమ్మూ-కశ్మీరులో మినహా అన్ని రాష్ట్రాల్లోనూ అమల్లోకి వస్తుంది. నోటి మాటలు, రాతపూర్వకంగా లేదా ఎలక్ట్రానిక్ విధానంలో ట్రిపుల్ తలాక్ చెప్పడాన్ని నిషేధిస్తూ ఈ ముసాయిదా చట్టం రూపొందింది.  వెంట వెంటనే మూడుసార్లు తలాక్ అని చెప్పి విడాకులివ్వడం అధికార రీత్యా జోక్యం చేసుకోదగిన నేరంగా పరిగణించారు. ఈ విధంగా విడాకులిచ్చే భర్తకు గరిష్ఠంగా మూడేళ్ళ జైలు శిక్షతోపాటు జరిమానా విధించేందుకు ప్రతిపాదించారు.వేధింపులకు గురైన ముస్లిం మహిళకు, ఆమెపై ఆధారపడిన పిల్లలకు, తగిన భత్యం చెల్లించాలని ఆదేశించేందుకు అవకాశం కల్పించారు. అటువంటి భార్యకు మైనర్ పిల్లల కస్టడీ హక్కులను కల్పించేందుకు ప్రతిపాదించారు.2017 ఆగస్టులో సుప్రీంకోర్టు మైలురాయిలాంటి తీర్పునిచ్చింది. వెంట వెంటనే మూడుసార్లు తలాక్ అని చెప్పి విడాకులిచ్చే ఆచారం చట్టవిరుద్ధం, రాజ్యాంగ విరుద్ధమని తెలిపింది. ఈ తీర్పు నేపథ్యంలో ప్రధాన మంత్రి నరేంద్ర మోదీ మంత్రుల బృందాన్ని ఏర్పాటు చేశారు. ఆర్థిక మంత్రి అరుణ్ జైట్లీ, హోం మంత్రి రాజ్నాథ్ సింగ్, విదేశాంగ మంత్రి సుష్మా స్వరాజ్, న్యాయ శాఖ మంత్రి రవిశంకర్ ప్రసాద్ సభ్యులుగా ఉన్నారు. ఈ మంత్రుల బృందం ఈ ముసాయిదా బిల్లును రూపొందించింది.

newdhilly : muslim mahilala vivaha hakkula parirakshana musaida chattaanni kendra prabhutvam siddham chesindi. deenipai abhipraayaalanu teliyajeyaalani korutu rashtra prabhutvaalaku pampinchindi. talak ani venta ventane moodusaarlu cheppi, bhaaryaku vidaakulichhe vyaktiki garishtamgaa moodella jailu shiksha vidhinchenduku ee musaida chattamlo pratipaadinchindi. ee nela 15 nunchi praarambhamavutunna paarlamentu sheethaakaala samavesalalo ee billunu pravesapettabothunnatu prabhutva vargaalu telipai.ee billuku paarlamentu aamodam labhiste jammoo-kashmeerulo minaha anni raashtraalloonuu amalloki vastundi. noti maatalu, raatapuurvakamgaa leda electronic vidhaanamlo triple talak cheppadaanni nishedhistuu ee musaida chattam roopondindi.  venta ventane moodusaarlu talak ani cheppi vidaakulivvadam adhikara reetya jokyam chesukodagina neramgaa pariganinchaaru. ee vidhamgaa vidaakulichhe bhartaku garishtamgaa moodella jailu sikshatopaatu jarimana vidhinchenduku pratipaadinchaaru.vedhimpulaku guraina muslim mahilaku, aamepai aadhaarapadina pillalaku, tagina bhatyam chellinchaalani aadesinchenduku avakaasam kalpinchaaru. atuvanti bhaaryaku miner pillala custady hakkulanu kalpinchenduku pratipaadinchaaru.2017 aagastulo supreenkortu mylurayilanti teerpunichindi. venta ventane moodusaarlu talak ani cheppi vidaakulichhe aachaaram chattaviruddham, raajyaamga viruddhamani telipindi. ee teerpu nepathyamlo pradhaana mantri narendra modii mantrula brundaanni erpaatu chesaru. aardhika mantri arun jaitley, homem mantri rajnath sing, videsaanga mantri sushma swaraj, nyaaya saakha mantri ravisankar prasad sabhyulugaa unnaaru. ee mantrula brundam ee musaida billunu roopondinchindi.